ח"כ דוד ביטן: "חלק מהשרים בממשלה - פשוט ילדים קטנים"
בראיון לדרור גלוברמן, במסגרת סיכום השנה בפוליטיקה של "אנשים", הסביר חבר הכנסת דוד ביטן את יחסם של חברי מפלגתו לתקשורת. וגם: את מי בחר דן מרגלית לאשת השנה בפוליטיקה? צפו בקטע מתוך התכנית שתשודר הערב אחרי "המתמחים"
בסיומה של שנה סוערת במערכת הפוליטית, הערב תשודר ב"אנשים" תכנית סיכום השנה בפוליטיקה. במסגרת המשדר, יבחרו אנשי ציבור ותקשורת בנבחרים שלהם לאנשי השנה בפוליטיקה בקטגוריות השונות. כמו כן, יתפרסמו תוצאות סקר גולשי mako לאיש או האישה המשפיעים ביותר בפוליטיקה בשנה החולפת.
בראיון לדרור גלוברמן לסיכום השנה הפוליטי, ח"כ דוד ביטן התייחס להימנעות שרים וח"כים מראיונות לתקשורת. "התקשורת מבקשת אותי כל הזמן", הסביר ביטן, "זה גם נובע מזה שהשאר לא מתראיינים. על זה באתי בטרוניה אליהם. למה? פשוט ילדים קטנים".
במסרת המשדר שישודר הערב אחרי "המתמחים", בחר העיתונאי דן מרגלית בשרת המשפטים איילת שקד לאשת השנה בפוליטיקה. "שרת המשפטים, בנימוס ובחוכמה ובעורמה מצליחה לסחוב את מדינת ישראל לכיוון שהיא רוצה בו", הסביר מרגלית והוסיף: "לבצע מהפכת נגד למהפכה השיפוטית המצויינת של אהרון ברק. צפו בקטע מתוך התכנית שתשודר הערב אחרי "המתמחים".